open-index/open-wikipedia-markdown huggingface dataset:
Lomniansky potok

**Lomniansky potok** je potok na Strednom Pohroní, v juhovýchodnej časti okresu Zvolen. Je to pravostranný prítok Neresnice, meria  a je tokom V. rádu.

Pramení v Javorí medzi vrchmi Sekier () a Tri vrchy () v nadmorskej výške cca , v blízkosti osady Lomno. Na hornom toku tečie juhozápadným smerom, následne vteká do Pliešovskej kotliny a východne od osady Podskalka sa stáča na juh, pričom v lokalite Pod Sklienkou vytvára oblúk prehnutý na západ. Ďalej tečie na krátkom úseku opätovne na juhozápad, potom na juh, esovito sa ohýba a zľava priberá Sásky potok. Odtiaľ už pokračuje juhojuhozápadným smerom, z ľavej strany priberá Vápenný potok a sprava Kňazov potok a východne od obce Sása ústi v nadmorskej výške približne  do Neresnice.

## Referencie

Kategória:Potoky na Slovensku
Kategória:Povodie Slatiny
Kategória:Vodné toky v okrese Zvolen
Sásky potok

**Saský potok** je potok na Strednom Pohroní, v juhovýchodnej časti okresu Zvolen. Je to ľavostranný prítok Lomnianskeho potoka, meria 3,3 km a je tokom VI. rádu.

Pramení v Javorí na severozápadnom svahu Ježovej (781,4 m n. m.) v nadmorskej výške cca 550 m n. m. Na hornom toku preteká Saskou dolinou západným smerom, pričom tok sleduje turistická trasa Rudnej magistrály. Následne sa stáča na juhozápad a pri Ranči Falkenhot vstupuje do Pliešovskej kotliny. Na dolnom toku už tečie viac-menej napriameným korytom odlesneným územím a vytvára malý oblúk smerujúci na juhovýchod. Do Lomnianskeho potoka ústi severovýchodne od obce Sása v nadmorskej výške približne 389,5 m n. m.

## Referencie

Kategória:Potoky na Slovensku
Kategória:Povodie Slatiny
Kategória:Vodné toky v okrese Zvolen
Blood, Sweat & Tears

**Blood, Sweat & Tears** je americká hudobná rocková a neskôr jazzovo zameraná skupina.

## Dejiny
Vznikla v roku 1967 ako osobný projekt speváka a klávesistu Al Koopera. Časom však prešla mnohými zmenami v obsadení (hlavne v rokoch 1968, 1972 a 1974) a skupina sa viac zamerala na strednú generáciu poslucháčov. Prelomením hraníc medzi jazzom a rockom však skupina pripravila pôdu vlne *fusion music*.

## Diskografia
### Štúdiové albumy
* *Child Is Father to the Man* (1968) Producent: John Simon
* *Blood, Sweat & Tears* (1969) Producent: James William Guercio
* *Blood, Sweat & Tears 3* (1970) Producenti: Bobby Colomby a Roy Halee
* *The Owl and the Pussy Cat (Soundtrack)* (1970) Producent: Thomas Z. Shepard
* *Blood, Sweat & Tears 4* (1971) Producenti: Don Heckman, Roy Halee a Bobby Colomby
* *New Blood* (1972) Producent: Bobby Colomby
* *No Sweat* (1973) Producent: Steve Tyrell
* *Mirror Image* (1974) Producent: Henry Cosby
* *New City* (1975) Producent: Jimmy Ienner
* *More Than Ever* (1976) Producent: Bob James
* *Brand New Day* (1977) Producenti: Bobby Colomby a Roy Halee
* *Nuclear Blues* (1980) Producent: Jerry Goldstein
* *Latin Fire* (1985) (nahraté 1980/81)

### Koncertné albumy
* *Live And Improvised* (1991) (nahraté 1975) Producenti: Bobby Colomby a Jimmy Ienner
* *Live* (1994) (nahraté v The Street Scene, Los Angeles, 12. októbra 1980)

### Výberové albumy
* *Greatest Hits* (1972)
* *Super Hits* (1998)
* *What Goes Up! The Best of Blood, Sweat & Tears* (1995) Producent výberu: Bob Irwin

### Single
* *I Can't Quit Her* (1968)
* *I Love You More Than You'll Ever Know* (1968)
* *You've Made Me So Very Happy* (1969)
* *Spinning Wheel* (1969)
* *And When I Die* (1969)
* *Hi-De-Ho* (1970)
* *Lucretia MacEvil* (1970)
* *Go Down Gamblin*' (1971)

## Externé odkazy
* Blood Sweat & Tears Official Site 
* VH1 Band History
* BS&T unofficial homepage 
* BS&T tribute site
* BS&T lineup 1967 – 2000

Kategória:Hudobné skupiny USA
Vápenný potok (prítok Lomnianskeho potoka)

**Vápenný potok** je potok na Strednom Pohroní, v juhovýchodnej časti okresu Zvolen. Je to ľavostranný prítok Lomnianskeho potoka, meria 2,4 km a je tokom VI. rádu.

Pramení v Javorí na južnom svahu Hánkovej (663 m n. m.) v nadmorskej výške približne 550 m n. m., pri osade Podhánková. Od prameňa tečie najprv juhozápadným smerom, vteká do Pliešovskej kotliny a stáča sa západným smerom. Preteká nezalesneným územím, napokon sa stáča opäť na juhozápad a východne od obce Sása sa v nadmorskej výške cca 388 m n. m. vlieva do Lomnianskeho potoka. Nepriberá žiadne prítoky.

## Referencie

Kategória:Potoky na Slovensku
Kategória:Povodie Slatiny
Kategória:Vodné toky v okrese Zvolen
Predpoveď počasia

**Predpoveď počasia** je aplikácia vedeckých a technických poznatkov, ktorej výsledkom má byť poznanie počasia a budúceho vývoja atmosféry v určitom čase nad určitým územím.

V minulosti ľudia predpovedali počasie na základe pozorovania oblohy alebo správania sa zvierat, ktoré sa pripravovali na zmenu počasia. Moderná predpoveď počasia vychádza z celkového pohybu oblastí nízkeho a vysokého tlaku vzduchu a frontov. Družicové fotografie štruktúry oblakov pomáhajú vytvoriť presnú predpoveď počasia.

Obsahuje údaje o oblačnosti, zrážkach, extrémnych denných a nočných teplotách, predpoveď smeru a rýchlosti vetra.

Špeciálne predpovede sa pripravujú napríklad pre poľnohospodárov, pre účely ochrany čistoty ovzdušia, pre pozemnú a leteckú dopravu alebo pre energetikov.

Kategória:Meteorológia
Martin Petráš

**Martin Petráš** (* 2. november 1979, Bojnice) je bývalý slovenský futbalový reprezentant, ktorý väčšinu svojej klubovej kariéry odohral v Česku a v Taliansku.   

## Kariéra
Odchovanec prievidzského futbalu od roku 2000 hrával v Česku postupne za Jablonec a Spartu. Polroka hosťoval v škótskom klube Hearts, v nasledujúcej sezóne prestúpil do Trevisa, ktoré hralo Seriu B. Neskôr hrával za Triestinu. V júli 2009 podpísal dvojročnú zmluvu s AC Cesena. V drese Ceseny postúpil v roku 2010 do Serie A.

Bol súčasťou tímu, ktorý hral na Olympijských hrách 2000 v austrálskom Sydney. V  debutoval 6. februára 2002 v zápase proti .

Od ukončenia hráčskej kariéry v roku 2015  pôsobí ako futbalový agent.

## Úspechy
* Majster Česka: 2003, 2005
* Serie B: *Druhé miesto:* 2010
* Majstrovstvá Európy do 21 rokov: 2000: *4. miesto*

## Referencie

## Iné projekty

## Externé odkazy
* Profil na transfermarkt.com

Kategória:Slovenskí futbalisti
Kategória:Slovenskí olympionici
Kategória:Hráči FK Baník Prievidza
Kategória:Hráči US Lecce
Kategória:Hráči FK Jablonec
Kategória:Hráči AC Sparta Praha
Kategória:Hráči Treviso FBC 1993
Kategória:Hráči Heart of Midlothian FC
Kategória:Hráči US Triestina Calcio
Kategória:Hráči AC Cesena
Kategória:Hráči Majstrovstiev sveta vo futbale 2010
Kategória:Osobnosti z Bojníc
Richelieu (Indre-et-Loire)

thumb|Richelieu
**Richelieu** je francúzska obec v departemente Indre-et-Loire v regióne Centre-Val de Loire. Leží južne od Chinonu a západne od Sainte-Maure-de-Touraine.

## Dejiny
Mestečko vzniklo v 17. storočí ako "nové" alebo "ideálne" mesto. Bolo postavené na príkaz francúzskeho kardinála Richelieu, ktorý kúpil dedinu svojich predkov. Za hlavného architekta celého projektu si vybral Jacquesa Lemerciera, ktorý bol už známy ako autor Sorbonny a Kardinálskeho (dnes Kráľovského) paláca v Paríži. So súhlasom francúzskeho kráľa Ľudovíta XIII. bolo mesto postavené ako opevnené mesto s kolmými ulicami a palácom. Jeho výstavba trvala od roku 1631 do roku 1642 (kedy zomrel kardinál Richelieu) a na jeho výstavbe sa podieľalo okolo 2 000 robotníkov.

## Partnerské mestá
*  Luçon, Francúzsko
*  Richelieu, Kanada
*  Schaafheim, Nemecko

## Osobnosti obce
* Armand Jean du Plessis de Richelieu (* 1585 – † 1642), duchovný, šľachtic a štátnik, prvý minister Ľudovíta XIII. 

## Iné projekty

## Externé odkazy
* Oficiálna stránka 

Kategória:Obce v departemente Indre-et-Loire
Sad

**Sad** môže byť:

*záhrada s ovocnými stromami, pozri sad (poľnohospodárstvo)
*park
*sídlo v Poľsku, pozri Sad (Poľsko)
*sídlo na Ukrajine:
**Sad (Dnepropetrovská oblasť)
**Sad (Sumská oblasť)
*skrátene Gemerský Sad

**SAD** môže byť:
*Slovenská autobusová doprava

## Pozri aj
*sád
Mauritshuis

thumb|280px|right|Mauritshuis

**Mauritshuis** je múzeum v holandskom meste Haag, v ktorom sa nachádza *Kráľovská obrazová galéria*. Pôvodne to bolo sídlo grófa Johna Mauricea z Nassau, teraz sa v ňom nachádza rozsiahla zbierka obrazov, vrátane malieb od známych holandských maliarov, ako napr. Jan Vermeer, Rembrandt, Jan Steen alebo Frans Hals a diel nemeckých maliarov, napr. Hans Holbein mladší.

Autormi budovy boli dvaja známi barokoví architekti - Jacob van Campen a Pieter Post. Štátne múzeum sa v ňom nachádza od roku 1995, kedy bola budova sprivatizovaná.

## Iné projekty

## Externé odkazy

* Oficiálna webová stránka (holandsky)

Kategória:Múzeá v Holandsku
Kategória:Haag
Greenwich

thumb|Greenwich na mape Londýna

thumb|Greenwichské hodiny

**Greenwich** (oficiálny názov **London Borough of Greenwich**) je mestský obvod na juhovýchode Londýna a je súčasťou Vnútorného Londýna. 

Mestská časť vznikla v roku 1965 a zahŕňa bývalé metropolitné časti *Greenwich* a väčšiu časť *Woolwiche* (s výnimkou *Severného Woolwiche*, ktorý sa stal súčasťou Newhamu). Greenwich hraničí s mestskými obvodmi Tower Hamlets a Lewisham na západe, s Newham a Barking and Dagenham na severe, s Bexley na východe a s Bromley na juhu. Greenwich je jedným z mestských obvodov, kde sa konali letné olympijské hry v roku 2012.

## Obvody mestskej časti
*Abbey
*Abbey Wood
*Blackheath Park
*Charlton
*Eltham
*Greenwich
*Kidbrooke
*New Charlton
*Plumstead
*Shooter's Hill
*Thamesmead (západ)
*Woolwich

## Parky a voľné priestranstvá
*Avery Hill Park
*Bostall Heath a Woods
*Blackheath
*Charlton Park
*Eltham Common
*Greenwich Royal Park
*Maryon Wilson Park v Charltonu
*Oxleas Woods a susedný Castle Wood a Jack Wood
*Plumstead Common a susedný Winns Common
*Shooters Hill, ktorý zahŕňa Eaglesfield Park
*Woolwich Common

## Iné projekty

## Externé odkazy
*WWW stránky Greenwich London Borough Council


Kategória:Časti Londýna
Kňazov potok (prítok Lomnianskeho potoka)

**Kňazov potok** je potok na Strednom Pohroní, v juhovýchodnej časti okresu Zvolen. Je to pravostranný a najdlhší prítok Lomnianskeho potoka, meria 8 km a je tokom VI. rádu.

Pramení v Javorí v lokalite Hanzelky, na juhovýchodnom úpätí Lomného (907,6 m n. m.) v nadmorskej výške približne 630 m n. m., neďaleko osady Kráľová. Na hornom toku preteká juhozápadným smerom medzi masívmi Troch vrchov (796,2 m n. m.) na ľavom a Lomného a Bieleho brala (727 m n. m.) na ľavom brehu. Následne vteká do Pliešovskej kotliny, preteká lokalitou Pod Skalkou a tečie severojužným smerom územím medzi chráneným územím Gavurky na pravom a osadou Podskalka na ľavom brehu. Tu sa esovito ohýba, koryto sa výraznejšie vlní a na dolnom toku tečie v blízkosti obce Sása, pričom oddeľuje intravilán obce na pravom brehu od areálu miestneho poľnohospodárskeho družstva na opačnom brehu. Napokon sa stáča na juhojuhovýchod a východne od spomenutej obce sa v nadmorskej výške cca 386,5 m n. m. vlieva do Lomnianskeho potoka.

## Referencie

Kategória:Potoky na Slovensku
Kategória:Povodie Slatiny
Kategória:Vodné toky v okrese Zvolen
Nani (futbalista)

**Luís Carlos Almeida da Cunha** viac známy ako **Nani** (* 17. november 1986, Praia, Kapverdy),  je portugalský futbalista, ktorý oblieka dres talianskeho futbalového tímu Lazio SS. Nani je taktiež reprezentantom Portugalska. Hráva na pozícii pravého alebo ľavého krídla.

## Detstvo

Nani sa narodil v meste Praia, rodičom Marii do Céu Almeida a Domingosovi da Cunha, ale ešte v mladom veku emigroval spolu s rodinou do Portugalska. Od detstva je dobrý priateľ so stredopoliarom liverpoolskeho Evertonu Manuelom Fernandesom. Taktiež hrával s Ricardom Vaz Te v mládežníckom tíme Real Sport Clube. Svoju profesionálnu kariéru začal v klube Real de Massamá, kde si ho všimli zástupcovia klubu Sporting Lisabon.

## Sporting Lisabon

Nani debutoval v A-tíme Sportingu Lisabon v sezóne 2005 – 2006, v ktorej odohral 29 zápasov a strelil päť gólov. V sezóne 2006 – 2007 odohral šesť zápasov v Lige majstrov, kde zaznamenal 1 gól. Tu si ho začali všímať viaceré európske veľkokluby.

## Manchester United
Sporting Lisabon sa v tajnosti dohodol s anglickým šampiónom Manchestrom United na prestupe Naniho za 17 miliónov libier. 5% z tejto sumy (1,25 milióna libier) patrilo Naniho prvému klubu Real de Massamá. 6. júna 2007 Nani prešiel lekárskymi testami v tréningovom centre Manchesteru United aby mohol byť následne 9. júla oficiálne predstavený ako hráč Manchesteru United. Nani sa upísal Manchesteru na 5 rokov.

Nani oblieka v Manchesteri United dres s číslo 17, ktoré nosil pred ním Henrik Larsson počas jeho krátkeho pôsobenia v klube v minulej sezóne.

Pri svojom debute v drese Red Devils skóroval v prípravnom zápase proti čínskemu Shenzen FC, ktorý Manchester vyhral presvedčivo 6:0. Gól zaznamenal aj v nasledujúcom zápase proti Guangzhou Pharmaceutical.

Kategória:Narodenia v 1986
Kategória:Portugalskí futbalisti
Kategória:Hráči Manchester United FC
Kategória:Hráči Sporting Clube de Portugal
Kategória:Hráči FA Premier League
Kategória:Hráči Majstrovstiev Európy vo futbale 2012
Richelieu

**Richelieu** môže byť:
* osoba
** Armand Jean du Plessis de Richelieu, francúzsky kardinál a štátnik (1585 – 1642)
** Louis François Armand du Plessis, duc de Richelieu (1696 – 1788), francúzsky maršal, prasynovec kardinála
** Emmanuel-Armand de Richelieu, duc d'Aiguillon (1720 – 1782), francúzsky štátnik, synovec maršala
** Armand-Emmanuel du Plessis, Duc de Richelieu (1766 – 1822), francúzsky štátnik, vnuk maršala
* obec vo Francúzsku, pozri Richelieu (Indre-et-Loire)
* mesto v kanadskom Quebecu, pozri Richelieu (mesto v Quebecu)
* rieka v kanadskom Quebecu, pozri Richelieu (rieka)
* román Georga Payna Rainsforda Jamesa (1829), pozri Richelieu (román)
* divadelná hra Edwarda Bulwera-Lyttona (1839), pozri Richelieu (divadelná hra)
* francúzska bojová loď
** z roku 1873, pozri Richelieu (1873)
** z roku 1939, pozri Richelieu (1939)

## Pozri aj
* Rue de Richelieu – ulica v Paríži
Mladé Nemecko (hnutie)

**Mladé Nemecko** () bolo heterogénne literárne a politické hnutie pôsobiace v nemeckých krajinách približne v rokoch 18201850, ktoré dosiahlo najväčšiu intenzitu v období od júlovej revolúcie vo Francúzsku (1830) do 10. decembra 1835, kedy parlament Nemeckého spolku zakázal diela viacerých príslušníkov hnutia. Medzi predstaviteľov hnutia patrili Ludolf Wienbarg, Karl Gutzkow, Theodor Mundt, Heinrich Laube, Georg Herwegh, Ludwig Börne a Heinrich Heine. Hnutie bolo podobné súčasníckym hnutiam Mladé Francúzsko (*La jeune France*), Mladé Taliansko (*La giovina Italia*) a Mladá Európa (*Das junge Europa*).

Hnutie stálo v protiklade k statu quo a reakcionárstvu metternichovskej éry. Proklamovali liberálno-demokratické myšlienky (najmä slobodu slova), emancipáciu žien a bojovali proti morálnym a náboženským dogmám (napr. kritizovali manželstvá „z rozumu“, kde hnacou silou pre uzavretie sobáša boli finančné a sociálne kritériá namiesto vzájomnej náklonnosti muža a ženy). Literatúra podľa nich nemala byť odtrhnutá od reality, ale politicky angažovaná, mala predkladať racionálnu kritiku spoločenských pomerov a namiesto povrchnej zábavy vzdelávať čitateľov.

Pokrokové názory hnutia na rolu žien v spoločnosti inšpirovali ženské autorky, predchodkyne prvého nemeckého feministického hnutia ako Klara Müller-Mundt (píšuca pod pseudonymom Luise Mühlbach), Fanny Lewald, Louise Otto-Peters, Louise Dittmar či Ida von Hahn-Hahn. Tie sa vo svojich dielach zamerali na témy socioekonomického postavenia žien, presadzovali participáciu žien vo verejnej a politickej sfére až po udelenie volebného práva pre ženy.

Termínom *Mladé Nemecko* sa niekedy označuje súhrn všetkých nemeckých literárnych diel príslušného obdobia, ktoré sa odkláňali od ideologicky konformistického dobového literárneho hnutia Biedermeier.

## Pozri aj
* *[[Vormärz]]* („predmarcie“, „doba pred marcom“, tzn. pred marcovou revolúciou roku 1848)

## Referencie

* BAYER, Gerd. Junges Deutschland. In: Murray, John Christopher (ed.). *Encyclopedia of the romantic era, 1760–1850*. Vol. 1 & 2, A–Z. New York, NY; London : Fitzroy Dearborn, 2004. ISBN 1-57958-361-X, pp. 589-590. Dostupné online. [cit. 2020-03-20].
* HORSTMANN-NASH, Ursula. Young Germany (1820–1850). In: Eigler, Friederike – Kord, Susanne (eds.). *The feminist encyclopedia of German literature*. Westport, CT; London : Greenwood Press, 1997. ISBN 0-313-29313-9, pp. 579-580. Dostupné online. [cit. 2020-03-20].
* SAMMONS, Jeffrey L. Das Junge Deutschland. In: Konzett, Matthias (ed.). *Encyclopedia of German Literature*. 1st ed. Chicago, IL : Fitzroy Dearborn Publishers, 2000. ISBN 1-57958-138-2. Dostupné online. [cit. 2020-03-20].
* YOUNG, Grace. Young Germany [online]. In *[[Encyclopædia Britannica]]*. [Chicago, IL] : Encyclopædia Britannica, inc., 2016-11-11 [cit. 2020-03-20]. Dostupné online.

Kategória:Hnutia
Mladé Nemecko (spolok)

**Mladé Nemecko** bol tajný spolok nemeckých emigrantov vo Švajčiarsku. Činný bol v rokoch 1834-1936. Bol súčasťou 
Mladej Európy.

Kategória:Spolky
Mladé Poľsko (spolok)

**Mladé Poľsko** bola poľská tajná emigrantská organizácia pôsobiaca v rokoch 1834-1836 vo Švajčiarsku. Bola súčasťou Mladej Európy. Hlavným organizátorom bol Joachim Lelewel.

Kategória:Spolky
Pomiaslo

**Pomiaslo** je potok na Strednom Pohroní, v centrálnej časti okresu Zvolen. Je to ľavostranný prítok Slatiny, meria 8,4 km a je tokom IV. rádu.

Pramení v Javorí na severovýchodnom úpätí Lomného (907,6 m n. m.) v nadmorskej výške približne 660 m n. m., pri osade Kráľová. Od prameňa tečie na krátkom úseku sprvu na severovýchod cez spomenutú osadu, následne sa stáča a pokračuje na sever. Ďalej mení smer toku na severozápad, štyrikrát sa výraznejšie esovito stáča a preteká zalesneným územím. Na dolnom toku tečie najprv smerom na sever, potom sa oblúkom stáča na severovýchod a preteká intravilánom mesta Zvolen, mestskou časťou Môťová. Napokon podteká cestu I. triedy č. 16 a severne od Môťovej, na území mesta, sa v nadmorskej výške cca 312 m n. m. vlieva do Slatiny. Nepriberá žiadne významnejšie prítoky.

## Referencie

Kategória:Potoky na Slovensku
Kategória:Povodie Slatiny
Kategória:Vodné toky v Javorí
Kategória:Vodné toky vo Zvolenskej kotline
Kategória:Vodné toky v okrese Zvolen
Mladé Poľsko (hudba)

**Mladé Poľsko** bol spolok hudobných skladateľov pôsobiacich na prelome 19. a 20. storočia. Boli nimi napríklad Karol Szymanowski a Grzegorz Fitelberg. Nadväzovali na neoromantizmus.
Kategória:Umenie
Piotr Rubik

thumb|Piotr Rubik

**Piotr Andrzej Rubik** (* 3. september 1968 vo Varšave) je poľský skladateľ symfonickej populárnej hudby pre orchester, film a divadlo.

Vyštudoval konzervatórium a neskôr hudobnú akadémiu Fryderyka Chopina vo Varšave. Neskôr sa stal členom svetoznámeho orchestra Jeunesses Musicales International (JMI). Študoval kompozíciu filmovej hudby v Siene (Taliansko) pod vedením Ennia Morriconeho.

Jeho najvýznamnejším dielom je oratórium *Tu es Petrus* (z latinčiny: Ty si Peter) venovaný Jánovi Pavlovi II. Tvorí druhú z troch častí súborného diela *Tryptyk Świętokrzyski* (triptych sv. Kríža). Prvá časť diela je oratórium *Świętokrzyska Golgota* (golgota sv. Kríža) a tretia časť je oratórium *Psałterz Wrześniowy* (septembrový žaltár).

## Diskografia
* 2004 Oratorium Świętokrzyska Golgota 1x Platinum
* 2005 Oratorium Tu Es Petrus (Ty Jesteś Skała) #2 PL, 2x Platinum
* 2006 Rubikon - #1 PL, 3x Platinum
* 2006 Oratorium Psałterz Wrześniowy - #1 PL, 2x Diamond
* 2007 Kantata Zakochani w Krakowie
* 2007 Oratorium dla Świata

Kategória:Narodenia v 1968
Kategória:Poľskí hudobní skladatelia
Rubik

**Rubik** môže byť:

* priezvisko, pozri Rubik (priezvisko), napr.:
** Anja Rubiková (* 1985), poľská modelka
** Ernő Rubik starší (1910– 1997), maďarský letecký koštruktér narodený v Piešťanoch
** Ernő Rubik (* 1944), maďarský vynálezca, autor Rubikovej kocky, syn predošlého
** Piotr Rubik (* 1968), poľský hudobný skladateľ
* banské mesto v Albánsku, pozri Rubik (Albánsko)
* fínska hudobná skupina, pozri Rubik (hudobná skupina)
* planétka, pozri 133250 Rubik

## Pozri aj
* Rubikova kocka
* Rubík
* Rubiks
* Rubikon
Kuko

**Kuko** môže byť:
* fiktívna postava, pozri Kuko (fiktívna postava)
* umelecké meno člena skupiny Horkýže Slíže, pozri Peter Hrivňák
Rubik (priezvisko)

**Rubik** je priezvisko. Jeho najznámejším nositeľom je maďarský vynálezca Ernő Rubik (* 1947), autor Rubikovej kocky, ktorého otec, letecký koštruktér Ernő Rubik starší (1910– 1997) sa narodil v Piešťanoch. V dávnej slovenčine výraz "rubík" označoval kolík alebo tyčku (najmä na zapchatie úst).

V súčasnosti je však toto priezvisko na Slovensku veľmi zriedkavé, vyskytuje sa len v obci Sľažany (okres Zlaté Moravce), rovnako ako priezvisko Rubík.

## Známi nositelia
Pozri v článku Rubik.

Kategória:Priezviská na Slovensku
Kategória:Priezviská v Maďarsku
Kategória:Priezviská v Poľsku
Kozol (Malá Fatra)

**Kozol** () je výrazný a z väčšej časti zalesnený vrch v pohorí Malá Fatra. Nachádza sa v západnej časti Martinských holí nad Medzihorskou dolinou. Samotný vrch a jeho okolie bolo miestom bojov počas SNP. 

Vrchol Kozla je známy estetickými a hodnotnými skalnými útvarmi v svojom bočnom hrebeni – v južnom až juhozápadnom smere. Vrch vybieha z hlavného hrebeňa v úseku Veľká lúka – Minčol. Na vrchole Kozol sa vyskytujú vzácne druhy živočíchov a rastlín. Mnohé z nich patria k chráneným druhom a niektoré sú chránené aj medzinárodnými dohovormi o ochrane prírody (CITES). 

Zo zveri tu žije: Medveď hnedý (*Ursus arctos*), Jeleň obyčajný (*Cervus elaphus*), Srnec lesný (*Capreolus capreolus*), Diviak lesný (*Sus scrofa*), Vlk dravý (*Canis lupus*), Rys ostrovid (*Lynx lynx*) a iné vzácne živočíchy.  

Kresťanské hodnoty tunajších obyvateľov sú zvýraznené množstvom kresťanských symbolov - krížov s Ježišom postavený neďaleko asfaltovej prístupovej cesty. V útrobách hory sa nachádza socha Panny Márie umiestnenej v skalnom útvare.   

## Národná prírodná rezervácia
Cenná je i relatívne dobre zachovaná a nedotknutá príroda Kozla, a preto jeho okolie i samotný vrch () je vyhlásený od roku 1993 národnou prírodnou rezerváciou. Najcennejšou časťou územia sú vápencové bučiny a skalnaté útvary vo vyšších polohách vrcholu Kozla.

## Letecká nehoda
Pri cvičnom lete narazilo 23. septembra 1974 do západného svahu Kozla vojenské lietadlo MiG-21 (ev. č. 1004), pilotované majorom Karlom Doleželom (* 1940). Bol pilotom I. triedy v 2. letke 1. leteckého školného pluku v Přerove, odkiaľ letel ponad Bytču k Martinu. Navigačný let v malej výške napriek zlým podmienkam neprerušil a po vletení do oblakov narazil vo výške  pri rýchlosti okolo 800 km/h do vrchu Kozol. Vzhľadom na prízemnú hladinu letu nebol let monitorovaný radarmi a bolo obtiažne nezvestný stroj nájsť. Nasadených bolo množstvo techniky a 1265 príslušníkov armády, verejnej bezpečnosti, no i civilistov. Vrak objavil až 26. septembra poľovník, ktorý v lokalite poľoval na zver a ďalekohľadom zbadal lesklé trosky Migu. Miesto lokalizoval z vrtuľníka a záchranný tím našiel miesto tragédie. 

Lietadlo vytvorilo krátky priesek a následný kráter s priemerom asi 7 metrov, pričom trosky ležali v okolí stoviek metrov. Motor lietadla sa odrazil od podložia a preletel v smere letu cez neďaleký hrebeň na opačnej strane vrchu.

## Prístup
Na vrchol nevedú značené trasy a najľahší prístup je z obcí Kunerad, Stránske, Poluvsie a Turie. 

## Referencie

## Iné projekty

## Externé odkazy
* Poloha na turistickej mape

Kategória:Vrchy v Malej Fatre
Kategória:Tisícovky na Slovensku
Kategória:Turie
Kategória:Vrchy v okrese Žilina
Kategória:Vrchy v Lúčanskej Fatre
Carlo Maderno

[thumb|Priečelie baziliky sv. Petra, [Rím, Taliansko]]
[thumb|Priečelie kostola Santa Susanna, [Rím, Taliansko]]
**Carlo Maderno** (* 1556, Capolago, Staré sprisahanectvo – † 30. január 1629, Rím, Pápežský štát) bol taliansko-švajčiarsky (niekedy uvádzaný ako lombardský) architekt, ktorý je považovaný za jedného zo zakladateľov barokovej architektúry. Jeho priečelia kostolov Santa Susanna, Bazilika svätého Petra a Sant'Andrea della Valle boli kľúčovo dôležité pre vývoj talianskeho baroka.

## Život a dielo

Maderno začal svoju kariéru v mramorových lomoch. V roku 1588 sa so svojimi štyrmi bratmi presťahoval do Ríma, kde sa stali spolupracovníkmi svojho strýka Domenica Fontanu. Spočiatku pracoval ako tesár mramoru. Jeho prvým samostatným dielom bola v roku 1596 úplne suverénne a vyzreté priečelie pre kostol Santa Susanna (1597 - 1603); bolo to jedno z prvých barokových priečelí, rušiace manieristické zvyklosti. Stavba má dynamický rytmus stĺpov a pilastrov s vystupujúcou centrálnou loďou.

Priečelie kostola Santa Susanna vzbudilo pozornosť pápeža Pavla V., ktorý Maderna v roku 1603 vymenoval za hlavného architekta baziliky sv. Petra. Maderno bol poverený zmenou Michelangelových plánov baziliky a dodaním návrhov pre rozšírenú loď s palácovým priečelím. Priečelie, dokončené v roku 1612, je postavené s balkónom (pre pápežské žehnanie) nad centrálnou bránou. Toto ďalšie rozšírenie baziliky (ktorá z Michelangelovho pôdorysu gréckeho kríža prešla na súčasný latinský kríž) býva kritizované, pretože prekáža pohľadu na dóm z námestia, často ignorujúce fakt, že prístupová cesta bola postavená v modernej dobe. Maderno nemal pri návrhu tejto stavby toľko voľnosti ako u ostatných projektov.

Väčšina Madernovej práce boli prestavby už existujúcich budov. Jedinou stavbou, ktorú navrhol a bola postavená pod jeho dozorom, je Santa Maria della Vittoria (1608 - 1620), kde jeho prácu často zatieňuje Berniniho kaplnka Cornaro a súsošie *Videnie sv. Terézie*. Dokonca Madernove majstrovské dielo, kostol Sant'Andrea della Valle, nie je pôvodne jeho. Navrhol priečelie a kupolu, druhú najväčšiu v Ríme. Kostol sám bol navrhnutý Giuseppe Francesco Grimaldim a Giacomom della Portom v roku 1540. V dobe Madernovej smrti bola postavená len polovica priečelia; dielo dokončil podľa pôvodných návrhov Carlo Fontana. 

Medzi jeho ďalšie práce patria rímske kostoly Gesù e Maria, San Giacomo degli Incurabili a San Giovanni dei Fiorentini (kde je pochovaný). Pracoval tiež v Kvirinálskom paláci, pápežskom paláci v Castel Gandolfo a paláci Barberini. Podieľal sa tiež na návrhoch pre kaplnku sv. Vavrinca v kostole San Paolo fuori le Mura a kaplnku Caetani v kostole Santa Pudenziana.

## Iné projekty

Kategória:Narodenia v 1556
Kategória:Úmrtia v 1629
Kategória:Talianski architekti
Kategória:Barokoví architekti
Guarino Guarini

[thumb|Guarino Guarini: ''San Annunziata dei Teatini'', [Messina]]
**Camillo-Guarino Guarini** (* 7. január 1624, Modena, Taliansko – † 6. marec 1683, Miláno) bol taliansky matematik, filozof a architekt neskorého baroka, pôsobiaci nielen v Turíne, ale aj v ďalších krajinách Európy, ako sú Sicília, Francúzsko a Portugalsko. 

Guarini vytváral stavby so zložitými pôdorysmi, svoje stavby modeloval veľmi dynamicky. Známym dielom je *San Lorenzo* v Turíne a kaplnka *San Sindone* pri Turínskom chráme.

## Iné projekty

Kategória:Talianski architekti
Kategória:Barokoví architekti
Kategória:Talianski matematici
Kategória:Osobnosti z Modeny
Gerhard Ertl

**Gerhard Ertl** (* 10. október 1936, Stuttgart, Nemecko) je nemecký fyzik a emeritný profesor na univerzite v Berlíne.

V roku 2007 získal Nobelovu cenu za chémiu za sériu kľúčových poznatkov o chemických procesoch na povrchoch tuhých látok, najmä rozhraní plyn-tuhá látka. V roku 1998 získal Wolfovu cenu za chémiu.

V roku 2009 získal čestný doktorát Univerzity Komenského.

## Referencie

## Iné projekty

Kategória:Nemeckí fyzici
Kategória:Nemeckí chemici
Kategória:Nositelia Nobelovej ceny za chémiu
Kategória:Nemeckí nositelia Nobelovej ceny
Kategória:Nositelia Wolfovej ceny za chémiu
Kategória:Nositelia Japonskej ceny
Kategória:Osobnosti zo Stuttgartu
Kategória:Absolventi Technische Universität München
Kategória:Členovia Pápežskej akadémie vied
Kategória:Členovia Ruskej akadémie vied
Kategória:Členovia United States National Academy of Sciences
Kategória:Členovia American Academy of Arts and Sciences
Kategória:Držitelia čestných doktorátov Univerzity Komenského
Étienne Martellange

**Étienne Martellange** (* 22. september 1569, Lyon, Francúzsko – † 3. október 1641, Paríž) bol francúzsky barokový architekt. Jeho kresby sú uložené v Bibliothèque nationale de France.

Kategória:Francúzski architekti
Kategória:Barokoví architekti
Kategória:Osobnosti z Lyonu
VIA Rail Canada

**VIA Rail Canada** (označovaná aj ako **VIA Rail** a **VIA**) je nezávislou kráľovskou spoločnosťou, ktorá zaisťuje medzimestskú železničnú prepravu cestujúcich v Kanade.

VIA Rail prevádzkuje 480 vlakových súprav v ôsmich kanadských provinciách (s výnimkou Newfoundlandu a Labradoru a Ostrova princa Eduarda) na sieti železníc dlhej 14 000 km, tiahnucej sa od Atlantiku až k Tichému oceánu a od Veľkých jazier k Hudsonovmu zálivu.

Spoločnosť prepraví ročne približne štyri milióny cestujúcich. Najväčšiu hustotu premávky má medzi mestami Windsor v Ontáriu a Quebec City v Quebecu na koridore *[[Quebec City-Windsor Corridor]]*, známom ako *[[Corridor (VIA)|The Corridor]]*.

## Trate a železničné spojenia

## Galéria

Obrázok:VIA Passenger Train2.jpg|Vyhliadkový vozeň vlakovej súpravy *Canadian*
Obrázok:The Canadian's observatory.jpg|Vyhliadkový vozeň vlakovej súpravy *Canadian* zvnútra
Obrázok:VIADiningCarA79.JPG|Jedálenský vozeň vlakovej súpravy *Canadian*
Obrázok:VIA 66 with 901.JPG|Vlaková súprava VIA Rail v Toronte
Obrázok:Ocean (Passenger Train).jpg|Vlaková súprava VIA Rail v Novom Škótsku
Obrázok:Viaraiecon.JPG|Interiér vozňov VIA Rail
Obrázok:VIA Rail Station London Ontario.jpg|Železničná stanica VIA Rail v meste London v Ontáriu


## Referencie


## Iné projekty

## Externý odkaz
* Oficiálne stránky 

Kategória:Železnica v Kanade
Kategória:Železničné spoločnosti
Švajčiar

**Švajčiar** môže byť
*Švajčiar – obyvateľ Švajčiarska
*švajčiar – hovorový názov pre švajčiarsky systém
Friedrich Sustris

**Friedrich Sustris** (* asi 1540, Taliansko – † 1599, Mníchov) bol nemecko-holandský barokový maliar , dizajnér a architekt; syn umelca Lamberta Sustrisa, ktorý pôsobil najmä v Taliansku. 

Vyučil sa u svojho otca Lamberta Sustrisa v Benátkach a Padove. V rokoch 1563 – 1567 sa učil u Giorgia Vasariho vo Florencii po tom, ako sa v roku 1560 vrátil z pobytu v Ríme. Jeho prvým šéfom bol Hans Fugger, ktorý si objednal dekoráciu svojho sídla v Benátkach. Od roku 1573 pokračoval Sustris v práci pre Viliama V. v Landshute, a neskôr sa stal vedúcim architektom na bavorskom kráľovskom dvore, keď Viliam v roku 1579 nastúpil na trón.

## Hlavné diela

* výzdoba hradu Trausnitz v Landshute
* rozšírenie Rezidencie v Mníchove
* kostol sv. Michala v Mníchove

Kategória:Narodenia v 1540
Kategória:Úmrtia v 1599
Kategória:Barokoví architekti
Kategória:Nemeckí architekti
Majstrovstvá Slovenska mládeže v bridži

**Majstrovstvá Slovenska mládeže v bridži** sa prvýkrát konali v roku 2008.

## 2008
V roku 2008 sa majstrovstvá konali na Duchonke 16.5.-18.5. 
### Súťaž družstiev
Súťaže družstiev sa zúčastnilo 12 družstiev, hráči boli zo štyroch krajín. Prvých sedem kôl sa hralo švajčiarskym systémom. Prvý štyria hrali potom KO systémom, ostatní ďalej hrali švajčiar.

*1. miesto: Hungary (Tichy, Ormay, Lázár, Vikor)
*2. miesto: Lozorno (Tomčáni, Albrycht, Lukoťka, Sidor )
*3. miesto: Hradište (Králik.F., Králik J., Alfery, Beran, Ondruchová )

### Súťaž párov
Súťaže sa zúčastnilo 30 párov zo štyroch štátov, v súťaži mohli štartovať i hráči kategórie open bez nároku na ceny.

*1. miesto: Lukoťka-Tomčáni
*2. miesto: Zlámalová-Hriňák
*3. miesto: Lázár-Ormay

## Referencie

Kategória:Bridžové súťaže
Kategória:Bridž na Slovensku
Bridž
Švajčiarsky systém

**Švajčiarsky systém** je spôsob organizácie športových súťaží používaný väčšinou v mentálnych športoch. 

Používa sa, keď je naplánovaný výrazne menší počet kôl, než je počet účastníkov. Základnou ideou systému je, že v každom kole hrajú proti sebe súťažné jednotky, ktoré majú približne rovnaký počet bodov.

V jednotlivých športových disiplínach má systém svoje špecifiká. Podrobnosti v článkoch:
*švajčiarsky systém v šachu
*švajčiarsky systém v bridži

Kategória:Turnajové systémy
Bartłomiej Nataniel Wąsowski

**Bartłomiej Nataniel Wąsowski** (* 24. august 1617, Wielkopolska, Poľsko – † 4. október 1687, Poznaň, Poľsko) bol poľský dramatik, architekt a jezuita.

Kategória:Narodenia v 1617 
Kategória:Úmrtia v 1687 
Kategória:Poľskí spisovatelia
Kategória:Poľskí architekti
Kategória:Barokoví architekti
Kategória:Poľskí jezuiti
Lev Diakon

**Lev Diakon** (, lat. *Leo Diaconus*; * 950, Kaloe, Malá Ázia  † okolo 1000, Malá Ázia) bol byzantský spisovateľ, historik a šľachtic.

Vzdelanie Diakon získal v hlavnom meste Byzantskej ríše, Konštantínopole, kde sa aj stal palácovým diakonom. Vďaka svojej dobrej vzdelanosti v oblasti života šľachty a vtedajšej politiky sa stal vyhľadávaným zdrojom pre interpretáciu dejín Byzantskej ríše, Bulharska a Kyjevskej Rusi. V roku 986 sprevádzal cisára Bazila II. na jeho výprave proti Bulharom. Známa mu je však aj ranejšia výprava kniežaťa Sviatoslava I. Igoreviča do Bulharska.

## Dielo
* História Leva Diakona
Desaťdielne dielo popisuje byzantské dejiny v rokoch 959 až 976, t.j. obdobie vlád Romana II. a maloázijských aristokratov Nikefora II. Fóku a Jána I. Tzimiska, s ktorými v diele značne sympatizuje a ktorých heroizuje. Zemepisné a etnografické údaje sú uňho antikvariátne, t. j. používa staré označenia národov a krajín (Huni, Skýti, Troglodyti a pod.). Dielo sa zachovalo v odpise z 12. storočia.

* Enkomion (Chvála) na Bazila II.
Chvála na cisára Bazila II., býva pripisovaná Levovi Diakonovi, čo je však málo pravdepodobné, pretože vo svojom diele Lev Bazila II. spomína skôr negatívne.

* listy Leva Diakona

## Referencie

## Externé odkazy
* Diakonovo dielo (latinsky)

Kategória:Byzantskí kronikári
Kategória:Byzantskí historici
Kategória:Byzantské kresťanské osobnosti
Kategória:Narodenia v 10. storočí
Kategória:Úmrtia v 10. storočí
Vesel (priezvisko)

**Vesel** je slovenské priezvisko, rozšírené predovšetkým v meste Banská Bystrica. V Česku sa vôbec nevyskytuje.

## Známi nositelia
Pozri v článku Vesel.

Kategória:Slovenské priezviská
Kategória:Priezviská na Slovensku
Nani

**Nani** môže byť:
*portugalský futbalista, pozri Nani (futbalista)
*technický riaditeľ West Hamu United, pozri Gianluca Nani
*španielsky pretekár, pozri Nani Roma
Ján Vesel (rozlišovacia stránka)

**Ján Vesel** môže byť:

* slovenský advokát, verejný činiteľ, zakladateľ Zvolenskej ľudovej banky, pozri Ján Vesel
* slovenský včelár, kultúrny pracovník (1899 – 1971), pozri Ján Vesel (1899)
 

Vesel, Ján
Charenton-le-Pont (mesto)

**Charenton-le-Pont** je je francúzske mesto v juhovýchodnej časti metropolitnej oblasti Paríža v departemente Val-de-Marne v regióne Île-de-France. Od centra Paríža je vzdialené .

## Geografia
Susedné obce: Alfortville, Ivry-sur-Seine, Maisons-Alfort, Paríž a Saint-Maurice.

## Osobnosti mesta
* Paul Éluard (* 1895 – † 1952), básnik
* Abbé Pierre (* 1912 – † 2007), katolícky kňaz, kapucín, odbojár, charitatívny pracovník, zakladateľ Emauzského hnutia, nositeľ Radu čestnej légie
* Stéphane Diagana (*  1969), bývalý atlét – prekážkar

## Partnerské mestá
* Büren, Nemecko
* Borgo Val di Taro, Taliansko
* Trownbridge, Spojené kráľovstvo
* Zichron-Yaacov, Izrael

## Pozri aj
* Zoznam obcí departementu Val-de-Marne
* Zoznam miest vo Francúzsku

## Iné projekty

## Externé odkazy
* Oficiálna stránka

## Zdroj

Kategória:Mestá v Île-de-France
Kategória:Obce v departemente Val-de-Marne
Jean de la Vallée

náhľad|kostol sv. Kataríny
**Jean de la Vallée** (* 1620 – † 12. marec, 1696, Štokholm, Švédsko) bol barokový architekt francúzskeho pôvodu, ktorý žil a pracoval vo Švédsku.

Narodil sa v rodine Simona de la Vallée, ktorý bol v roku 1642 zabitý švédskym šľachticom. Jeho otec začal plánovať Dom rytierov v Štokholme, a v roku 1660 ho dokončil jeho syn Jean. Nebolo to však jeho prvé dielo – už predtým naplánoval dva hlavné kostoly v centre Štokholmu  – kostol sv. Kataríny v roku 1656 a kostol Hedvigy Eleonóry v roku 1658. Pracoval taktiež na objednávkach mnohých šľachticov. Vytvoril hrad Karlberg, hrad Skokloster, palác Bonde (v súčasnosti sídlo Najvyššieho súdu) a prebudoval palác Wrangelovcov (oba sa nachádzajú v centre Štokholmu). V roku 1680 získal titul „kráľovský a mestský architekt“ a v roku 1692 bol pasovaný za rytiera.

## Iné projekty

Kategória:Narodenia v 1620
Kategória:Úmrtia 12. marca
Kategória:Úmrtia v 1696
Kategória:Barokoví architekti
Kategória:Švédski architekti
Niagara (rozlišovacia stránka)

**Niagara** môže byť:

* rieka v Severnej Amerike, pozri Niagara
* mesto v štáte New York v USA, pozri Niagara (New York)
* mikroprocesor s kódovým označením Niagara, pozri UltraSPARC T1
* mikroprocesor s kódovým označením Niagara II, pozri UltraSPARC T2
* francúzska hudobná skupina, pozri Niagara (skupina)
* univerzitná budova vo Švédsku, pozri Niagara (budova)

## Pozri aj
* Niagarské vodopády
SPARC

right|thumb|Sun UltraSPARC II

**SPARC** (**S**calable **P**rocessor **ARC**hitecture) je architektúra mikroprocesorov typu RISC pôvodne navrhnutá firmou Sun Microsystems v roku 1985. Je to registrovaná obchodná značka organizácie SPARC International, Inc., ktorá vznikla v roku 1989 s cieľom otvoriť túto architektúru ostatným výrobcom. Medzi licencovaných výrobcov patrí Texas Instruments, Cypress Semiconductor a Fujitsu. Architektúra je teda otvorená a neproprietárna.

Existujú dve open source implementácie tejto architektúry. Zdrojový kód napísaný v jazyku VHDL implementácie 32-bitového SPARC Version 8 nazvaný LEON je k dispozícii pod licenciou LGPL. 64-bitová, 32-vláknová implementácia, ktorá spĺňa UltraSPARC Architecture 2005 a SPARC Version 9 nazvaná OpenSPARC T1 je tiež k dispozícii pod licenciou Open Source. Implementácia OpenSPARC T1 je napísaná v jazyku Verilog.

Implementácie architektúry SPARC boli pôvodne navrhnuté pre pracovné stanice a až potom pre väčšie viacprocesorové servre firiem Sun Microsystems a Fujitsu. Stroje SPARC obyčajne bežia na operačnom systéme Solaris, ktorý bol priamo navrhnutý pre SPARC, ale je možné použiť aj systémy NeXTSTEP, RTEMS, FreeBSD, OpenBSD, NetBSD a Linux.

Postupne vzniklo niekoľko revízií architektúry. SPARC Version 8 (V8), ktorá sa považuje za štandardnú definíciu 32-bitového SPARC, bola zverejnená okolo roku 1989. 64-bitová architektúra SPARC Version 9 bola uverejnená organizáciou SPARC International v roku 1994. Začiatkom roku 2006 uvoľnil Sun rozšírenú špecifikáciu architektúry, UltraSPARC Architecture 2005.

32-bitová architektúra SPARC V8 je čisto big-endian. Architektúra SPARC V9 používa big-endian inštrukcie, ale dokáže pristupovať k dátam tak vo formáte big-endian, ako aj v little-endian.

Kategória:Mikroprocesory
Kategória:Slobodný hardvér
Baroková gotika

**Baroková gotika** (tiež **gotizujúci barok**) je jedinečný architektonický sloh, ktorý spája dynamický barok s výrazovými prostriedkami gotiky. Jej tvorcom a najvýraznejším predstaviteľom je český architekt Jan Blažej Santini-Aichel. 

Po konci tridsaťročnej vojny sa české územie postupne spamätávalo z vojnových útrap, vrátane starých kláštorov. Základná obnova kláštorných panstiev nasledovala koncom 17. storočia, kedy nastala veľká obnova a rozvoj samotných opátstiev. Niektoré kláštory pri rekonštrukcii svojich chrámov žiadali zachovanie kontinuity so stredovekými stavbami, aby proti novým protireformačným rádom demonštrovali vlastnú starobylosť. V iných prípadoch bolo nutné so starými stavbami počítať pre obmedzené finančné zdroje. Pre architekta, ktorý s pražskou gotickou katedrálou sv. Víta vyrastal (jeho otec Santini Aichel i starý otec Antonín Aichel na výstavbe Pražského hradu pracovali), ktorý gotiku nepovažoval za starý a prekonaný módny trend, ale spôsob konštrukcie, a ktorý je zo svojich potulných ciest očarený náznakmi gotiky v barokových stavbách - pre takého architekta sú takéto priania požehnaním.

V prvej tretine 18. storočia tak v Čechách vzniká celý rad historizujúcich stavieb. Napriek tomu nemožno hovoriť o obyčajnom kopírovaní nájdených pôvodných vzorov - tieto sú totiž rozširované o prvky zahraničnej neskorej gotiky, ďalej rozvíjané a kombinované s prvkami odpovedajúcimi súčasnosti. Medzi najkrajšie ukážky patrí kláštorný kostol v Želivi, prestavba kostola Nanebovzatia Panny Márie v kladrubskom kláštore, obnova kostola Nanebovzatia Panny Márie v Sedlci pri Kutnej Hore a predovšetkým novostavba kostola sv. Jána Nepomuckého na Zelenej hore pri Žďáry nad Sázavou.

Kategória:Baroková architektúra
Kategória:Architektúra v Česku
Kategória:Gotická architektúra
Pierluigi Collina

**Pierluigi Collina** (* 13. február 1960, Bologna) je bývalý taliansky futbalový rozhodca, 6 krát ocenený ako najlepší rozhodca roka od IFFHS, člen siene slávy talianskeho futbalu a jeden z najznámejších a najuznávanejších rozhodcov.

Ako jeden z mála neprijal žiadne úplatky počas rokov aféry Calciopoli. Začiatkom roka 2008 dostal po rôznych vyhrážkach v obálke náboje. Predpokladá sa, že sa za týmito vyhrážkami skrýva spolupracovanie na odhaľovaní korupčnej afére okolo Luciana Moggiho, manažéra Juventusu Turín.

## Referencie

## Iné projekty

Kategória:Talianski futbaloví rozhodcovia
Kategória:Osobnosti z Bologne
Kategória:Nositelia Radu za zásluhy Talianskej republiky
Octavio Broggio

[thumb|Jezuitský internát a kostol Zvestovania Panny Márie, [Litoměřice]]
**Antonio Octavio Broggio** (tiež **Ottavio Broggio** alebo **Octavian Broggio**, česky tiež **Oktavián Broggio**) (* 2. január 1670, Čížkovice, Litoměřice, Česko – † 24. júl 1742, Velemín, Litoměřice, Česko) bol významný český barokový architekt a staviteľ talianskeho pôvodu; jeho otcom bol významný barokový staviteľ Gulio Broggio, ktorý pôsobil najmä v severných Čechách.

## Dielo
*kostol sv. Václava, Litoměřice
*jezuitský kostol Zvestovania Panny Márii, Litoměřice
*zámok v Ploskovicích, Litoměřice
*zámok v Zákupoch
*baroková prestavba kláštora v Oseku pri Duchcove
*baroková prestavba zámku v Dlažkoviciach
*kostol Najsvätejšej Trojice, Praha, Nové Město
*kaplnka sv. Viliama, Roudnice nad Labem
*kostol sv. Márie Magdalény, Mařenice
*kostol sv. Vojtecha s kláštorom, Ústí nad Labem
*budova starého dekanstva v Úštěku (prístavba k barokovému kostolu sv. Petra a Pavla)
*kalvária v Ostrej, Úštěk
*baroková prestavba kostola Všetkých svätých, Litoměřice
*palác na Michalskej ulici, Litoměřice (dnešné sídlo Severočeskej galérie výtvarného umenia, Litoměřice)
*dom č. p. 42 na Mierovom námestí, Litoměřice
*budova provizoriátu v kláštornom komplexe, Doksany

## Referencie

## Iné projekty

## Externé odkazy
*Stránky venované otcovi a synovi Broggiovcom 
*Stránky Euroregionu Labe
*Atlas Česka
*http://aussig.mysteria.cz/arch/broggio.html 

Kategória:Narodenia v 1670
Kategória:Úmrtia v 1742
Kategória:Talianski architekti
Kategória:Českí architekti
Kategória:Barokoví architekti
Šče ne vmerla Ukrajina

Pieseň **Šče ne vmerla Ukrajina** (Ще не вмерла Українa, *Ešte Ukrajina nezomrela*) je štátna hymna Ukrajiny. Autorom textu, napísaného v roku 1862 je Pavlo Čubynskyj (Павло Чубинський), etnograf a básnik z Kyjeva, vyhnanec. Hudbu zložil v roku 1863 gréckokatolícky kňaz Michajlo Verbyckyj (Михайло Вербицький), skladateľ a zbormajster. Pieseň čoskoro dosiahla veľkú popularitu v celej Ukrajine. Počas ukrajinskej revolúcie v roku 1917 bola oficiálne prijatá ako hymna.

V období začlenenia Ukrajiny do ZSSR bola zakázaná a vrátila sa spolu s perestrojkou.

V roku 1992 prijal ukrajinský parlament iba hudbu hymny a text mal byť stanovený zvláštnym zákonom. Súťažná komisia však usúdila, že žiadna z navrhovaných verzií nie je pre hymnu vhodná. Nakoniec bola na návrh prezidenta Leonida Kučmu prijatá ako hymna prvá sloha s refrénom upravenej básne Čubynského. 

Definitívne schválenie sa uskutočnilo po siedmich rokoch, v roku 2003. Spory sa týkali okrem iného podobnosti počiatočných slov hymny *Eště Ukrajina nezomrela* poľskej hymne *Jeszcze Polska nie zginęła* (čo znamená *Ešte Poľsko neumrelo*), v čom niektorí videli vplyv poľského prostredia na ukrajinské záležitosti. Zmena obsahu prvej slohy spočívala v nahradení príliš pesimistických slov *Ще не вмерла Українa і слава, і воля*, slovami *Ще не вмерла України ні слава, ні воля* (tzn. namiesto *Ešte neumrela Ukrajina, i sláva i sloboda* sa objavilo *Ešte neumrela Ukrajiny ani sláva ani sloboda*). Druhá zmena sa týkala druhého verša, kde boli slová „bratia mladí“ nahradené slovami „bratia Ukrajinci“.

Ďalší problém sa týkal druhej slohy, ktorej slová podľa názoru proruských kruhov mohli naznačovať nároky voči ukrajinským susedom. Kvôli týmto námietkam sa pri oficiálnych príležitostiach nehrá druhá a tretia sloha, iba prvá s dvakrát hraným refrénom.

## Text hymny a preklad
Ako hymna sa spieva prvá sloha a dvakrát refrén.

## Iné projekty

## Zdroj

Kategória:Ukrajina
Ukrajina
Hymna
Joseph Emanuel Fischer von Erlach

**Joseph Emanuel Fischer von Erlach** (tiež **Fischer von Erlach mladší**; * 13. september 1693, Viedeň, Rakúsko – † 29. jún 1742, tamže) bol rakúsky barokový architekt; syn architekta Johanna Bernharda Fischera von Erlach. 

## Dielo
* Viedeň, Dvorská knižnica – dokončenie po otcovi
* Viedeň, Hofburg, Zimná jazdiareň
* Viedeň, cisárske stajne (dnes MuseumsQuartier) – dokončenie
* Dolné Rakúsko, Eckartsau, zámok
* Dolné Rakúsko, Neudorf bei Staatz, zámok Kirchstetten – prestavba
* Morava, Jaroslavice, zámok – prestavba
* Morava, *Slavkov u Brna*, zámok – prestavba
* Morava, Židlochovice, zámok – prestavba
* Morava, Vranov nad Dyjí, zámok – prestavba
* Viedeň, ulice Neuer Markt, Schwarzenberský palác – dokončenie
* Viedeň, kostol svätého Karola Boromejského – dokončenie
* Morava, Šafov, kostol a fara – baroková prestavba
* Praha, strieborná hrobka svätého Jána Nepomuckého vo svätovítskej katedrále

## Iné projekty

## Externé odkazy
* Joseph Emanuel Fischer von Erlach, Johann Adam Delsenbach: *[http://phaidra.univie.ac.at/o:60127 Prospecte und Abriße einiger Gebäude von Wien]*. E-Book der Universitätsbibliothek Wien (eBooks on Demand) 

Kategória:Rakúski architekti
Kategória:Barokoví architekti
Kategória:Osobnosti z Viedne
Račí potok

**Račí potok** môže byť:

*prítok Čičkovského potoka v povodí Hornádu, pozri Račí potok (prítok Čičkovského potoka)
*prítok Handlovky v povodí Nitry, pozri Račí potok (prítok Handlovky)
*prítok Jakubianky v povodí Popradu, pozri Račí potok (prítok Jakubianky)
*prítok Limbašského potok v povodí Malého Dunaja, pozri Račí potok (prítok Limbašského potoka)
*prítok Radomky v povodí Tople, pozri Račí potok (prítok Radomky)
Mraznica

**Mraznica** môže byť:

*prítok Hradeckého potoka v povodí Handlovky, pozri Mraznica (prítok Hradeckého potoka)
*prítok Lesnice v povodí Hornádu, pozri Mraznica (prítok Lesnice)
*prítok Slatinského potoka v povodí Váhu, pozri Mraznica (prítok Slatinského potoka)
*chránené územie, pozri Mraznica (národná prírodná rezervácia)
* vrch v Javorníkoch, pozri Mraznica (vrch v Javorníkoch)
Hraničný potok

**Hraničný potok** môže byť:
*prítok Handlovky, pozri Hraničný potok (prítok Handlovky)
*prítok Klanečnice, pozri Hraničný potok (prítok Klanečnice)
*prítok Nitry, pozri Hraničný potok (prítok Nitry)
*prítok Rudavy, pozri Hraničný potok (prítok Rudavy)
*prítok Váhu, pozri Hraničný potok (prítok Váhu)

## Pozri aj
*Hraničný kanál
Ludvík Nábělek

**Ludvík Nábělek** môže byť:

* slovenský lekár českého pôvodu (1896 – 1982), pozri Ludvík Nábělek (1896)
* slovenský urológ (1923 – 1989), syn predošlého, protifašistický bojovník a prvý prednosta urologického oddelenia OÚNZ v Trnave, pozri Ludvík Nábělek (1923)
* slovenský psychiater (* 1954), syn predošlého, primár psychiatrického oddelenia, pozri Ludvik Nábělek (1954)
 

Nábělek, Ludvík
Nábělek (priezvisko)

**Nábělek** je české priezvisko. Najčastejšie je v Ostrave a Opave. Na Slovensku je zriedkavé.

## Známi nositelia
Pozri v článku Nábělek.

Kategória:České priezviská
Kategória:Priezviská na Slovensku
Kategória:Priezviská v Česku
Geany

**Geany** je malé a odľahčené vývojové prostredie. Využíva GUI toolkit GTK 3 (predtým GTK+2), ale nie je závislý od Gnome. Geany je možné použivať na GNU/Linux, BSD, MacOS X, Windows a iných. Vo všeobecnosti ho je možné spusťi na každej platforme, ktorá podporuje knižnice GTK. Iba portu pre Windows chýbajú niektoré vlastnosti.

## Vlastnosti
* zvýrazňovanie syntaxe
* zbalenie časti kódu
* dopĺňanie kódu
* automatické dopĺňanie XML a HTML tagov
* množstvo podporovaných súborových formátov, ako C, Java, PHP, HTML, Python, Perl, Pascal 
* zoznam funkcií, tried…
* kompilácia a spúšťanie programov

## Referencie


## Externé odkazy
Oficiálna stránka 

Kategória:Vývojové prostredia
Kategória:Slobodný softvér